CELEX: 32007D0037
Language: el
Date: 2007-01-22 00:00:00
Title: 2007/37/ΕΚ: Απόφαση του Συμβουλίου, της 22ας Ιανουαρίου 2007 , για την υπογραφή και την προσωρινή εφαρμογή διμερούς συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ουκρανίας για την παράταση και την τροποποίηση της συμφωνίας μεταξύ της Ευρωπαϊκής Κοινότητας και της Ουκρανίας για το εμπόριο κλωστοϋφαντουργικών προϊόντων

24.1.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 17/17
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 22ας Ιανουαρίου 2007
   για την υπογραφή και την προσωρινή εφαρμογή διμερούς συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ουκρανίας για την παράταση και την τροποποίηση της συμφωνίας μεταξύ της Ευρωπαϊκής Κοινότητας και της Ουκρανίας για το εμπόριο κλωστοϋφαντουργικών προϊόντων
   (2007/37/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2 πρώτο εδάφιο πρώτη περίοδος,
   την πρόταση της Επιτροπής,
   Εκτιμώντας τα ακόλουθα:
   
               (1)
            
            
               Η Επιτροπή έχει διαπραγματευτεί, εξ ονόματος της Κοινότητας, συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ουκρανίας για την παράταση και την τροποποίηση της συμφωνίας για το εμπόριο κλωστοϋφαντουργικών προϊόντων με την Ουκρανία.
            
         
               (2)
            
            
               Αυτή η διμερής συμφωνία θα πρέπει να εφαρμοσθεί σε προσωρινή βάση από 1ης Ιανουαρίου 2007, εν αναμονή της ολοκλήρωσης των διαδικασιών που απαιτούνται για τη σύναψή της, υπό τον όρο της αμοιβαίας προσωρινής εφαρμογής από την Ουκρανία.
            
         
               (3)
            
            
               Η προτεινόμενη συμφωνία θα πρέπει να υπογραφεί εξ ονόματος της Κοινότητας,
            
         ΑΠΟΦΑΣΙΖΕΙ:
   Άρθρο 1
   Με την επιφύλαξη πιθανής σύναψης σε μεταγενέστερη ημερομηνία, ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν), εξ ονόματος της Ευρωπαϊκής Κοινότητας, τη συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ουκρανίας για την παράταση και την τροποποίηση της συμφωνίας μεταξύ της Ευρωπαϊκής Κοινότητας και της Ουκρανίας για το εμπόριο κλωστοϋφαντουργικών προϊόντων.
   Άρθρο 2
   Το κείμενο της συμφωνίας υπό μορφήν ανταλλαγής επιστολών επισυνάπτεται στην παρούσα απόφαση. Η συμφωνία εφαρμόζεται σε προσωρινή βάση από 1ης Ιανουαρίου 2007, εν αναμονή της ολοκλήρωσης των διαδικασιών που απαιτούνται για τη σύναψής της και υπό την επιφύλαξη της αμοιβαίας προσωρινής εφαρμογής της από την Ουκρανία.
   Άρθρο 3
   Σύμφωνα με τη διαδικασία η οποία αναφέρεται στο άρθρο 17 του κανονισμού (ΕΟΚ) αριθ. 3030/93 του Συμβουλίου, της 12ης Οκτωβρίου 1993, περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών (1), η Επιτροπή δύναται να θεσπίσει τα μέτρα τα οποία προβλέπονται στο σημείο 6 της ανταλλαγής επιστολών, που υπογράφηκε στις 19 Δεκεμβρίου 2000 (2) και συνίστανται στην επαναφορά του καθεστώτος ποσοστώσεων το οποίο εφαρμοζόταν κατά το έτος 2000, σε περίπτωση μη εφαρμογής, εκ μέρους της Ουκρανίας, των δασμολογικών συντελεστών οι οποίοι αναφέρονται στο σημείο 2.2 της ανταλλαγής επιστολών που αναφέρεται στο άρθρο 1 της παρούσας απόφασης.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Αρχίζει να ισχύει την επομένη της δημοσίευσής της στην Επίσημη Εφημερίδα.
   
      Βρυξέλλες, 22 Ιανουαρίου 2007.
      
         
            Για το Συμβούλιο
         
         
            Ο Πρόεδρος
         
         F.-W. STEINMEIER
      
   
   
      (1)  ΕΕ L 275 της 8.11.1993, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 35/2006 της Επιτροπής (ΕΕ L 7 της 12.1.2006, σ. 8).
   
      (2)  ΕΕ L 16 της 18.1.2001, σ. 3.
    ---documentbreak--- 
   
               24.1.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 17/18
            
         ΣΥΜΦΩΝΊΑ
   υπό μορφή ανταλλαγής επιστολών μεταξύ της Ευρωπαϊκής Κοινότητας και της Ουκρανίας, εκπροσωπούμενης από την κυβέρνηση της Ουκρανίας, σχετικά με την παράταση και την τροποποίηση της συμφωνίας μεταξύ της Ευρωπαϊκής Κοινότητας και της Ουκρανίας για το εμπόριο κλωστοϋφαντουργικών προϊόντων
   Κύριε,
   
               1.
            
            
               Έχω την τιμή να αναφερθώ στη συμφωνία μεταξύ της Ευρωπαϊκής Κοινότητας και της Ουκρανίας για το εμπόριο κλωστοϋφαντουργικών προϊόντων, που μονογραφήθηκε στις 5 Μαΐου 1993, όπως τροποποιήθηκε τελευταία με τη συμφωνία υπό μορφήν ανταλλαγής επιστολών που μονογραφήθηκε στις 9 Μαρτίου 2005 (εφεξής «η συμφωνία»).
            
         
               2.
            
            
               Σύμφωνα με το άρθρο 20 παράγραφος 1, η συμφωνία εφαρμόζεται μόνον έως τις 31 Δεκεμβρίου 2006. Η Ευρωπαϊκή Κοινότητα προτείνει την παράταση της διάρκειας ισχύος της συμφωνίας, με την επιφύλαξη των τροποποιήσεων και όρων που ακολουθούν:
               
                           2.1.
                        
                        
                           Το κείμενο του άρθρου 20 παράγραφος 1 αντικαθίσταται από το ακόλουθο κείμενο:
                           «Η παρούσα συμφωνία αρχίζει να ισχύει την πρώτη ημέρα του μήνα που έπεται της ημερομηνίας κατά την οποία τα συμβαλλόμενα μέρη κοινοποιούν εκατέρωθεν την ολοκλήρωση των αναγκαίων για το σκοπό αυτό διαδικασιών. Εφαρμόζεται έως τις 31 Δεκεμβρίου 2007. Μετά την ημερομηνία αυτή, η εφαρμογή όλων των διατάξεων της παρούσας συμφωνίας παρατείνεται αυτόματα για ένα επιπλέον έτος έως τις 31 Δεκεμβρίου 2008, εκτός αν οιοδήποτε από τα μέρη κοινοποιήσει στο άλλο, έξι τουλάχιστον μήνες πριν από τις 31 Δεκεμβρίου 2007, ότι δεν συμφωνεί με την εν λόγω παράταση.».
                        
                     
                           2.2.
                        
                        
                           Οι δασμολογικοί συντελεστές τους οποίους εφαρμόζει η Ουκρανία στις εξαγωγές προϊόντων των κεφαλαίων 50-63 του ΕΣ, καταγωγής ΕΚ, δεν υπερβαίνουν τους τελικούς συντελεστές που συμφωνήθηκαν στο πλαίσιο του προσαρτήματος 7 της ανταλλαγής επιστολών μεταξύ της Ευρωπαϊκής Κοινότητας και της Ουκρανίας, η οποία υπογράφηκε στις 19 Δεκεμβρίου 2000.
                        
                     
         
               3.
            
            
               Εάν η Ουκρανία καταστεί μέλος του Παγκόσμιου Οργανισμού Εμπορίου (ΠΟΕ) πριν από την ημερομηνία λήξης της συμφωνίας, οι συμφωνίες και οι κανόνες του ΠΟΕ εφαρμόζονται από την ημερομηνία προσχώρησης της Ουκρανίας στον ΠΟΕ.
            
         
               4.
            
            
               Σας παρακαλώ να επιβεβαιώσετε ότι η κυβέρνησή σας συμφωνεί με τα ανωτέρω. Σε αυτήν την περίπτωση, η παρούσα συμφωνία, υπό μορφήν ανταλλαγής επιστολών, τίθεται σε ισχύ την πρώτη ημέρα του μήνα που έπεται της ημερομηνίας κατά την οποία τα μέρη κοινοποίησαν εκατέρωθεν την ολοκλήρωση των απαραίτητων για το σκοπό αυτό νομικών διαδικασιών. Εν τω μεταξύ, η παρούσα συμφωνία εφαρμόζεται πρoσωρινά από την 1η Ιανoυαρίoυ 2007, υπό την προϋπόθεση της αμοιβαιότητας.
            
         Με εκτίμηση,
   
       
   
   Κύριε,
   Έχω την τιμή να σας γνωρίσω ότι έλαβα την επιστολή σας με ημερομηνία …, η οποία έχει ως εξής:
   «Κύριε,
   
               1.
            
            
               Έχω την τιμή να αναφερθώ στη συμφωνία μεταξύ της Ευρωπαϊκής Κοινότητας και της Ουκρανίας για το εμπόριο κλωστοϋφαντουργικών προϊόντων, που μονογραφήθηκε στις 5 Μαΐου 1993, όπως τροποποιήθηκε τελευταία με τη συμφωνία υπό μορφήν ανταλλαγής επιστολών που μονογραφήθηκε στις 9 Μαρτίου 2005 (εφεξής “η συμφωνία”).
            
         
               2.
            
            
               Σύμφωνα με το άρθρο 20 παράγραφος 1, η συμφωνία εφαρμόζεται μόνον έως τις 31 Δεκεμβρίου 2006. Η Ευρωπαϊκή Κοινότητα προτείνει την παράταση της διάρκειας της συμφωνίας για επιπλέον χρονικό διάστημα, με την επιφύλαξη των τροποποιήσεων και όρων που ακολουθούν:
               
                           2.1.
                        
                        
                           Το κείμενο του άρθρου 20 παράγραφος 1 αντικαθίσταται από το ακόλουθο κείμενο:
                           “Η παρούσα συμφωνία αρχίζει να ισχύει την πρώτη ημέρα του μήνα που έπεται της ημερομηνίας κατά την οποία τα συμβαλλόμενα μέρη κοινοποιούν εκατέρωθεν την ολοκλήρωση των αναγκαίων για το σκοπό αυτό διαδικασιών. Εφαρμόζεται μέχρι τις 31 Δεκεμβρίου 2007. Μετά την ημερομηνία αυτή, η εφαρμογή όλων των διατάξεων της παρούσας συμφωνίας παρατείνεται αυτόματα για ένα επιπλέον έτος έως τις 31 Δεκεμβρίου 2008, εκτός αν οιοδήποτε από τα μέρη κοινοποιήσει στο άλλο, έξι τουλάχιστον μήνες πριν από τις 31 Δεκεμβρίου 2007, ότι δεν συμφωνεί με την εν λόγω παράταση.”.
                        
                     
                           2.2.
                        
                        
                           Οι δασμολογικοί συντελεστές τους οποίους εφαρμόζει η Ουκρανία στις εξαγωγές προϊόντων των κεφαλαίων 50-63 του ΕΣ, καταγωγής ΕΚ, δεν υπερβαίνουν τους τελικούς συντελεστές που συμφωνήθηκαν στο πλαίσιο του προσαρτήματος 7 της ανταλλαγής επιστολών μεταξύ της Ευρωπαϊκής Κοινότητας και της Ουκρανίας, η οποία υπογράφηκε στις 19 Δεκεμβρίου 2000.
                        
                     
         
               3.
            
            
               Εάν η Ουκρανία καταστεί μέλος του Παγκόσμιου Οργανισμού Εμπορίου (ΠΟΕ) πριν από την ημερομηνία λήξης της συμφωνίας, οι συμφωνίες και οι κανόνες του ΠΟΕ εφαρμόζονται από την ημερομηνία προσχώρησης της Ουκρανίας στον ΠΟΕ.
            
         
               4.
            
            
               Σας παρακαλώ να επιβεβαιώσετε ότι η κυβέρνησή σας συμφωνεί με τα ανωτέρω. Σε αυτήν την περίπτωση, η παρούσα συμφωνία, υπό μορφήν ανταλλαγής επιστολών, τίθεται σε ισχύ την πρώτη ημέρα του μήνα που έπεται της ημερομηνίας κατά την οποία τα μέρη κοινοποίησαν εκατέρωθεν την ολοκλήρωση των απαραίτητων για το σκοπό αυτό νομικών διαδικασιών. Εν τω μεταξύ, η παρούσα συμφωνία εφαρμόζεται πρoσωρινά από την 1η Ιανoυαρίoυ 2007, υπό την προϋπόθεση της αμοιβαιότητας.».
            
         Έχω την τιμή να επιβεβαιώσω ότι η κυβέρνηση της Ουκρανίας αποδέχεται τα ανωτέρω και ότι η επιστολή σας μαζί με την παρούσα επιστολή συναποτελούν συμφωνία σύμφωνα με την πρότασή σας.
   Με εκτίμηση,